Document ID: 31990R3501

Title and Content:
ΚΑΝΟΝΙΣΜΟΣ ( ΕΟΚ ) αριθ . 3501/90 ΤΟΥ ΣΥΜΒΟΥΛΙΟΥ της 27ης Νοεμβρίου 1990 περί αποσύρσεως του ελαιολάδου και των πλακούντων από τον κατάλογο προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές ( ΣΜΣ ) στην Πορτογαλία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3, την πρόταση της Επιτροπής ( 1 ), τη γνώμη του Ευρωπαϊκού Κοινοβουλίου ( 2 ), τη γνώμη της Οικονομικής και Κοινωνικής Επιτροπής ( 3 ), Εκτιμώντας : ότι το άρθρο 249 της πράξης προσχώρησης προβλέπει ότι το ελαιόλαδο και οι πλακούντες υπόκεινται στο συμπληρωματικό μηχανισμό που εφαρμόζεται στις συναλλαγές ( ΣΜΣ ) κατά την εισαγωγή στην Πορταγαλία - ότι, στο πλαίσιο του ΣΜΣ, η πορτογαλική αγορά των προϊόντων αυτών άνοιξε, από το χρόνο της ένταξης, σε μεγάλη έκταση, χωρίς να παρουσιαστεί καμία δυσκολία - ότι το ολικό άνοιγμα, κατά τη λήξη της περιόδου standstsill, της πορτογαλικής αγοράς φυτικών λιπαρών ουσιών καθώς και η εισαγωγή στην Πορτογαλία, κατά την ίδια ημερομηνία, της ενίσχυσης στην κατανάλωση ελαιολάδου, καθιστά αναγκαία την απελευθέρωση, στο εν λόγω κράτος μέλος, των εισαγωγών ελαιολάδου και πλακούντων που προέρχονται από τα άλλα κράτη μέλη - ότι πρέπει, κατά συνέπεια, να μην υπάγονται πλέον τα προϊόντα αυτά στο ΣΜΣ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Τα ακόλουθα προϊόντα : - ελαιόλαδο που υπάγεται στους κωδικούς ΣΟ 1509 και 1510 00, - πλακούντες που υπάγονται στους κωδικούς ΣΟ 2304 00 00, 2305 00 00 και 2306, με εξαίρεση τους κωδικούς ΣΟ ex 2306 90 11 και 2306 90 19, αποσύρονται από τον κατάλογο των προϊόντων προελεύσεως των άλλων κρατών μελών, που υπόκεινται στο ΣΜΣ κατά την εισαγωγή στην Πορτογαλία . Άρθρο 2 Ο παρών κανονισμός αρχίζει να ισχύει την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 27 Νοεμβρίου 1990 .

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5283
122
2106
4590
239
614
912
2200
2450

EuroVoc IDs (Expanded): 5283
122
2106
4590
239
614
912
2200
2450

Dataset Source: meu

Split: train